Il-Partit Nazzjonalista qal li l-Prim Ministru Joseph Muscat għandu jżomm mal-wegħda li għamel qabel l-elezzjoni ġenerali li jlesti l-Power Station ġdida sa Marzu li ġej. Dan sabiex skont il-PN jkun jista’ jiffinanzja r-roħs tal-kontijiet tad-dawl kif wiegħed. Il-PN qal li għal diversi drabi, permezz ta’ konferenzi tal-aħbarijiet, stqarrijiet u programmi televiżivi, Joseph Muscat kien għamilha ċara li l-bini tal-Power Station li titħaddem bil-gass se tkun lesta sa Marzu 2015 u li l-Power Station ġdida hija meħtieġa biex jorħsu l-kontijiet tad-dawl. Qal li kull darba li l-Partit Nazzjonalista esprima riżervi dwar il-ħtieġa ta’ Power Station ġdida, Joseph Muscat kompla jinsisti li l-Power Station il-ġdida kienet neċessarja biex jorħsu l-kontijiet. Il-PN temm jgħid li l-poplu Malti jistenna li jserraħ rasu li l-Prim Ministru mhux se jerġa’ lura minn dak li wiegħed għax qla li s-serjeta’ u r-responsabbilita’ politika jitolbu li l-Prim Ministru jżomm mal-wegħda li għamel.